laion/Wikipedia-Exotic huggingface dataset:
שברולט קמארו הדור החמישי

שברולט קמארו דור החמישי היא מכונית פוני, שיוצרה על ידי יצרנית הרכב האמריקאית שברולט, חברה בת של ג'נרל מוטורס בין השנים 2010 ל-2015. בשנת הדגם 2011 סיפק מנוע ה-V6 של קמארו SS ‏312 כוח סוס ו-377 ניוטון מטר, תוספת של 8 כוח סוס ו-6.8 ניוטון מטר מ-2010. ב-2010 חשפה שברולט את מכונית הקונספט קמארו SSX. ה-SSX היא גרסה של הקמארו SS שהומרה למכונית מסלול סגור. היא נבנתה כדי להדגים רכיבי ביצועים חדשים. ZL1, שנחשפה ב-2011 בשיקגו, היא גרסה בעלת הביצועים הגבוהים של הקמארו SS. לפחות 30% מהחלקים ב-ZL1 הם בלעדיים למודל. המכונית כוללת מנוע 6,162 סמ"ק מנוע LSA V8 עם מגדש על בנפח של 1.9 ליטר. המנוע מפיק 580 כ"ס ב-6,000 סל"ד ומומנט של 754 ניוטון מטר ב-4,200 סל"ד. הכוח מועבר לגלגלים האחוריים באמצעות תיבת שישה הילוכים ידנית או אוטומטית. לקמארו RS נוספו גלגלים בגודל 20 אינץ'. לקמארו RS יש תפוקה של 426 כ"ס כאשר היא מצוידת בתיבת שישה הילוכים ידנית, שהצטמצמו ל-400 כ"ס כאשר המכונית הייתה מצוידת בשישה הילוכים אוטומטיים. ZL1 SSX SS RS שברולט קמארו שברולט קמארו הדור השישי שברולט קמארו הדור הרביעי שברולט קמארו הדור השלישי שברולט קמארו הדור השני שברולט קמארו הדור הראשון אתר האינטרנט הרשמי של שברולט קמארו הדור החמישי מדיה וקבצים בנושא שברולט קמארו הדור החמישי בוויקישיתוף שברולט קמארו - היסטוריה web.archive.org/web/20151116201845
סטיבן דנהאם

סטיבן דנהאם (באנגלית: Stephen Dunham;‏ 14 בספטמבר 1964 – 14 בספטמבר 2012) היה שחקן אמריקאי. הוא התפרסם בזכות תפקידיו בתור ד"ר הנדרסון בסרט "המומיה" ובתור ד"ר פול צ'מברלין בסרט"חותנת בהפרעה". סטיבן דנהאם נולד כסטיבן דנהאם באוארס בבוסטון, מסצ'וסטס ב-14 בספטמבר 1964. הוא גדל במנצ'סטר (ניו המפשייר), ניו המפשייר. הוא היה נשוי לשחקנית אלכסונדרה לי. דנהאם שיחק בסרט הקולנוע "המומיה" בתפקיד הנדרסון. הוא שיחק את פיטר בסרט "אחיות או לא להיות" וצ'אד בסדרת הטלוויזיה "טרו ג'קסון". הוא נודע גם בתפקידו כצ'רלי ת'ורפ בסדרת הטלוויזיה "Hot Properties". הוא שיחק את אדוארד ב-"DAG" בין השנים 2000–2001. דנהאם שיחק בעשרות סדרות טלוויזיה וסרטי קולנוע בין היתר הופיע בסרט הקולנוע "שחק אותה סמארט" משנת 2008. בשנת 2011 הוא הופיע בסדרה "שוות בקליבלנד", כששיחק ברמן מכת האמיש, ובשנת 2012 היה לו תפקיד בפעילות "פעילות על-טבעית 4" לצד אשתו אלכסונדרה לי. הוא לקה בהתקף לב ומת ב-14 בספטמבר 2012, יום הולדתו ה-48, בברבנק, קליפורניה. כותרות הסיום של הסרט "פעילות על-טבעית 4" כוללים הקדשה אליו. סטיבן דנהאם, במסד הנתונים הקולנועיים IMDb (באנגלית) סטיבן דנהאם, באתר AllMovie (באנגלית) סטיבן דנהאם, במסד הנתונים הקולנועיים KinoPoisk (ברוסית) סטיבן דנהאם, באתר "Find a Grave" (באנגלית) "Actor Stephen Dunham dies at 48". Variety. נבדק ב-2012-09-19. Lee, Youyoung (18 בספטמבר 2012). "Stephen Dunham Dead: 'DAG' Actor Dies At 48". Huffingtonpost.com. נבדק ב-2012-09-19. {{cite news}}: (עזרה) "Actor Stephen Dunham dies at 48". chicagotribune.comaccess. 2012-09-19. "Actor Stephen Dunham Bowers dies at age 48". Blog.zap2it.com. אורכב מ-המקור ב-2012-09-19. נבדק ב-2012-09-19.
אפלן

אפלן (בהונגרית: Eplény) הוא כפר על גדות אגם בלטון במחוז וספרם שבמרכז הונגריה. הכפר הוקם בשנת 1992 לאחר שהתפצל מהעיר זירץ מדיה וקבצים בנושא אפלן בוויקישיתוף אתר האינטרנט הרשמי של אפלן נתוני הכפר באתר הלמ"ס ההונגרי ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ביונטק

ביונטק (באנגלית: Biopharmaceutical New Technologies (BioNTech) SE) היא חברת ביוטכנולוגיה גרמנית שמפתחת ומייצרת מוצרי אימונותרפיה לטיפול במחלות. היא מפתחת תרופות מבוססות RNA שליח (mRNA) לטיפול מותאם אישית בחולי סרטן וחיסונים למחלות זיהומיות. החברה עוסקת גם בפיתוח טיפול תאי. בשנת 2020 עסקה החברה בפיתוח חיסון נגד קורונה, בשיתוף עם חברת פייזר האמריקאית. החברה נוסדה בשנת 2008 במיינץ שבגרמניה, על ידי זוג מדענים גרמניים, ד"ר אואור שאהין, יליד טורקיה ממוצא כורדי, וד"ר אוזלם טורצ'י, יחד עם האונקולוג האוסטרי כריסטוף הובר. במועצה המדעית המייעצת של החברה כיהן מאז ייסודה פרופ' רולף מ. צינקרנגל, חתן פרס נובל לפיזיולוגיה או לרפואה לשנת 1996. סגנית נשיא בכירה היא קטלין קריקו. באוגוסט 2018 הודיעה החברה שחתמה על הסכם עם חברת התרופות פייזר לפיתוח חיסון מבוסס RNA שליח נגד מחלת השפעת. לפי ההסכם, לאחר ש"ביונטק" תשלים את שלב 1 בניסוי קליני בחיסון, פייזר תמשיך ביתר שלבי הניסוי והמסחור. בספטמבר 2019 חתמה החברה על הסכם עם קרן ביל ומלינדה גייטס, לתוכנית למלחמה בשחפת וב-HIV. בדצמבר 2019 קיבלה החברה מימון בסך 50 מיליון אירו מבנק ההשקעות האירופי. בינואר 2020 עם התפרצותה של מגפת הקורונה, הוקצו כ-500 מעובדי החברה לפיתוח חיסון נגד מחלת נגיף קורונה 2019, על בסיס טכנולוגיה שפותחה בחברה לטיפול במחלות אחרות. למאמצי החברה הצטרפה פייזר, שהזרימה מאות מיליוני דולרים לתהליך הפיתוח, והפיצה את החיסון לאחר אישורו בדצמבר 2020. שתי החברות חתמו על הסכמים עם מדינות אחדות לאספקת מאות מיליוני חיסונים. מדיה וקבצים בנושא ביונטק בוויקישיתוף אתר האינטרנט הרשמי של ביונטק ביונטק, ברשת החברתית אקס (טוויטר) עדי הגין, עם דירה צנועה ובלי מכונית: הזוג שפיצח את החיסון - ועומד להציל את העולם, באתר הארץ, 20 בנובמבר 2020 מידע עסקי על חברת ביונטק באתרים Yahoo! Finance • MarketWatch • CNN Money • Bloomberg Business (באנגלית) ביונטק, בגוגל פיננסים ביונטק, באתר Crunchbase (באנגלית) ביונטק, באתר EDGAR של הודעות ל-SEC (באנגלית) "German 'Dream Team' Behind Vaccine". The Guardian (US Edition) 12 November 2020. Form F-1 BioNTech SE, 9 September 2019 "BioNTech Signs Collaboration Agreement with Pfizer to Develop mRNA-based Vaccines for Prevention of Influenza". BioNTech press release. 16 באוגוסט 2018. {{cite web}}: (עזרה) BioNTech Announces New Collaboration to Develop HIV and Tuberculosis Programs, Business Wire, September 4, 2019 "European Investment Bank provides funding of €50 million to BioNTech as part of the Investment Plan for Europe". European Commission. 17 בדצמבר 2019. {{cite web}}: (עזרה) אסף אוני, ‏הם גדלו במשפחות מהגרים מטורקיה, נישאו ופתחו בקריירת ביומד משותפת: הכירו את הזוג שמאחורי החיסון של פייזר, באתר גלובס, 10 בנובמבר 2020 Information about Covid-19 vaccine develpment at BioNTech
בולי חג המולד

בולי חג המולד הם בולי דואר עליהם מצוירים חפץ, אירוע או נושא שקשור לחג המולד. בולים אלו מיועדים לשימוש בדואר עונתי כגון כרטיסי ברכה לחג המולד (אנ'). מדינות רבות בעולם מוציאות בולים כאלה, שהם בולי דואר רגילים (בניגוד לבולי חג המולד) ותקפים בדרך כלל לדברי דואר לאורך כל השנה (במדינות מסוימות יש להם ערך מוזל והם מיועדים לשימוש אך ורק על כרטיסי חג המולד). הם בדרך כלל מיוצרים בתקופה ש בין תחילת אוקטובר לתחילת דצמבר והם מודפסים בכמויות נכבדות לקראת החג. מועד הפרסום של בול חג המולד הראשון שנוי במחלוקת וככל הנראה היה ב-1898, באותה שנה יוצר בול קנדי עליו מצוירת מפת שטחי האימפריה הבריטית נכון ל-1898 ומטרתו של הבול הייתה לציין את חנוכת תעריף הדואר של האימפריה (שיצא על יום חג המולד) ולכן לאורף תקופה הקשר בין בולי חג המולד לחג המולד עצמו הייתה תוצאה של חשיבה פזיזה, אדם בשם וילאם מולוק הציע כי ב-9 בנובמבר יונפק בול "כדי לכבד את הנסיך (מולוק התכוון לנסיך ויילס) אך המלכה ויקטוריה שאלה אותו על איזה נסיך הוא מדבר, מולוק שהבין את תחושת חוסר הרצון של המלכה אמר "גבירתי, כוונתי הייתה לנסיך השלום". בשנת 1935 הוענק לחיילי הכוחות הבריטיים שהוצבו במצרים בולי חג המולד לבית דואר שנמצא בסמוך למקום הצבתם. במשך שנים רבות אלה לא נכללו בקטלוגים של חברת הבולים "סטנלי גיבונס גרופ" (אנ'), מכיוון שהחבברה סיווגה אותם כ"חותם" ולא כבול דואר, אך החל מאמצע שנות ה-60 של המאה ה-20 הם כן נכללים בקטלוגים. בשנת 1937 הוציאה אוסטריה שני בולי ברכה לחג המולד עליהם היה מצויר ורד וכן גלגל מזלות. בשנת 1939 הוציאה ברזיל ארבע בולי דואר עם עיצובים ובהם שלושת האמגושים, כוכב, מלאך, ילד, הצלב הדרומי ואם וילד. בשנת 1941 הוציאה הונגריה גם היא בול דואר. חותמות חג המולד הבאות לא הופיעו רק בשנת 1951, אז הוציאה קובה עיצובים עם פוינסטיות ופעמונים ואחריהן האיטי (1954), לוקסמבורג וספרד (1955), אז אוסטרליה, קוריאה וליכטנשטיין (1957). במקרים כמו אוסטרליה, ההנפקה סימנה את הראשון למה שהפך למסורת שנתית. בשנות התשעים הוציאו כ-160 גופי ממשל שונים הוציאו בולי חג המולד, מרביתם מדי שנה. מדינות האסלאם מהוות את הקבוצה הגדולה ביותר של אנשים שאינם משתמשים בבולי חג המולד, אף על פי כן הרשות הפלסטינית (בה נמצא מקום הולדתו של ישו, כנסיית המולד) הוציאה מספר בולים לחג המולד מאז 1995. מדיה וקבצים בנושא בולי חג המולד בוויקישיתוף Michael O. Nowlan (1999-07-14). "Michael O. Nowlan, "How The First Christmas Stamp Came To Be"". Professional Stamp Experts. אורכב מ-המקור ב-2015-12-22. נבדק ב-2015-08-06.
היימאשקר

היימאשקר (בהונגרית: Hajmáskér) הוא כפר במחוז וספרם שבמרכז הונגריה. בהיימאשקר חיו יהודים בתקופות זמן שונות. ובמהלך מלחמת העולם השנייה בשנת 1940 נשלחו אליה יהודים מבונהאד לעבודות כפייה מדיה וקבצים בנושא היימאשקר בוויקישיתוף אתר האינטרנט הרשמי של היימאשקר (בהונגרית) נתוני הכפר באתר הלמ"ס ההונגרי יהודי בונהאד, באתר "אנו – מוזיאון העם היהודי" מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
חלומות אהבה (ליסט)

חלומות אהבה (בגרמנית: Liebesträume), S.541 ברשימת יצירות ליסט (אנ'), הם שלושה נוקטורנים לפסנתר סולו מאת המלחין ההונגרי פרנץ ליסט. לרוב כשמתייחסים ליצירות אלה מתכוונים ליצירה השלישית, Liebestraum No. 3, שהיא המוכרת ביותר. היצירות נכתבו במקור כלחנים לשלושה לידר, שני לידר מאת המשורר לודוויג אולנד (אנ') וליד נוסף מאת המשורר פרדיננד פרייליגראט (אנ'). היצירות פורסמו ב-1850 בשתי גרסות- גרסה אחת לסופרן ופסנתר וגרסה שנייה לפסנתר סולו. שלושת הנוקטורנים נכתבו כלחנים ללידר מאת המשוררים לודוויג אולנד ופרדיננד פרייליגראט. הלידר מתארים שלוש צורות שונות של אהבה. Liebestraum Nr.1- נכתב כלחן לליד Hohe Liebe (אהבה נשגבת) מאת לודוויג אולנד. ליד זה מתאר אהבה דתית ומקודשת. הקדוש המעונה מוותר על תענוגות האהבה הארצית כדי לזכות באהבה רוחנית נעלה. Liebestraum Nr. 2- נכתב כלחן לליד Seliger Tod (מוות מבורך), אף הוא מאת אולנד. הליד מוכר לעיתים בזכות השורה הראשונה בו- Gestorben war ich (I had died). ליד זה מתאר אהבה פיזית-ארוטית. Liebestraum Nr. 3- היצירה הידועה מבין השלוש (ראו למטה). היצירה נכתבה כלחן לליד O lieb, so lang du lieben kannst (אהוב, אהוב ככל שאתה יכול) מאת פרדיננד פרייליגראט. הליד מתאר אהבה בשלה שאינה תלויה בדבר. חלום אהבה מספר 3, הנוקטורן השלישי והמוכר ביותר, כתוב בסולם לה במול מז'ור (אנ'). המפעם (טמפו) מתחיל ב poco allegro ובהמשך מתגבר. ניתן להתייחס לנוקטרן כבנוי משלושה חלקים, כשהחלקים מופרדים על ידי קדנצות מהירות הדורשות מהמבצע טכניקה ברמה גבוהה. החלק הראשון הוא כמו פרלוד לנוקטורן, בחלק השני הנוקטורן מגיע לשיאו והחלק השלישי מזכיר את החלק הראשון. אותה מלודיה מלווה את כל היצירה, בשינויים מסוימים, כשלקראת אמצע היצירה ,עם הגעת הנוקטורן לשיאו, השינוי מורגש במיוחד. חלקה האחרון של היצירה איטי ומאופיין בנגינת ארפג'ו. הליד O lieb, so lang du lieben kannst (אהוב, אהוב ככל שאתה יכול) מאת פרדיננד פרייליגראט (אנ'): Liebestraum Nr. 3, בביצוע האוצ'ן ז'אנג (haochen zhang), סרטון באתר יוטיוב מידע נוסף על שלושת הנוקטורנים וניתוח של Liebestraum Nr. 3 (באנגלית) Liebestraum Nr. 3- תווים Scott Horton, Freiligrath – O lieb, so lang du lieben kannst, Harper's Magazine. November 8, 2009
מולי קרמר

מולי קרמר (בגרמנית: Molly Cramer‏; 25 ביוני 1852 – 18 בינואר 1936) הייתה ציירת פרחים, נוף ודיוקן גרמנית. מאומנת במסורת ההולנדית הישנה, היא פנתה לאימפרסיוניזם בשנותיה האחרונות. מולי קרמר הגיעה ממשפחת סוחרים עשירה בהמבורג. יחד עם אחותה, הציירת הלן קרמר, היא יכלה להתחיל להתאמן כציירת רק לאחר מות אביה בשנת 1882. המורה הראשון שלה היה האמן מהמבורג תיאובלד ריפסל, ואחריו הציירים קרל רודק והינריך ראג'. בשנת 1890 נסעה לאנטוורפן להתאמן אצל אג'ן יורס, שלימד במסורת בית הספר ההולנדי. בעיקר ציירה איתו טבע דומם פרחוני. כשחזרה להמבורג היא משכה את תשומת לבו של מנהל הגלריה לאמנות אלפרד ליכטוורק כציירת פרחים ופירות. בהתאם לכוונותיו של ליכטוורק היא עבדה בעיקר עם הצומח המקומי במקום לשחזר את הצומח מזרי פרחים מלאכותיים או מיובשים המשמשים לקישוט, שהיו פופולריים בסגנון עיצוב הפנים של הנס מקרט. קרמר הציגה את עבודותיה בארמון לאמנויות יפות ובניין האישה בתערוכה הקולומביאנית העולמית בשנת 1893 בשיקגו, אילינוי. משנת 1898, קרמר הפנתה את תשומת לבה לנושאים חדשים ועבדה על נופים ודיוקנאות. הסגנון שלה הפך לאימפרסיוניסטי. עם זאת, טבע דומם פרחוני נותר עדיין במוקד עבודתה. בעזרת ליכטוורק, קרמר ואחותה התוודעו לציירים צעירים יותר בהמבורג כמו ארנסט איטנר, ארתור איליס ופול קייזר, שהקים את מועדון האמנים בהמבורג בשנת 1897. שתי האחיות קרמר הציגו יחד את ציוריהן, אך לא היו חלק ממועדון האמנים. במקביל, בית האחיות קרמר הפך למקום מפגש של אמנים וחובבי אמנות. בנוסף, מולי קרמר קידמה אמנים צעירים בקניית יצירותיהם ומימנה גם סיורים לימודיים עבור ארנסט איטנר. קרמר הציגה את ציוריה במוסקבה, בודפשט, לונדון ושיקגו. לקראת סוף חייה סבלה מירידה ברמת חייה ונאלצה למכור ציורים מהאוסף שלה. בסופו של דבר היא גרה עם קרוב משפחה צעיר יותר ונפטרה ב-18 בינואר 1936 בהמבורג. המצבות של הלן ומולי קרמר נמצאות בבית העלמין בהמבורג אוהלדורף בגן האישה. בוסתן פורח גן בחורף סוף הקיץ גרניום קציר התירס עגבניות וטבע דומם קיץ מדיה וקבצים בנושא מולי קרמר בוויקישיתוף Die Kunst der Höchstleistung, Vienna: Springer Vienna, עמ' 199–202, ISBN 978-3-211-29129-0 German Women Painters: 1893 Exposition--page 1, arcadiasystems.org
הארשקוט

הארשקוט (בהונגרית: Hárskút) הוא כפר במחוז וספרם שבמרכז הונגריה. בהארשקוט חיו יהודים בודדים בתקופות זמן שונות. מדיה וקבצים בנושא הארשקוט בוויקישיתוף אתר האינטרנט הרשמי של הארשקוט נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שברולט קמארו הדור הרביעי

שברולט קמארו הדור הרביעי היא מכונית פוני, שיוצרה על ידי יצרנית הרכב האמריקאית שברולט בין השנים 1993–2002. קמארו SS דגם ה- SS קיבל מנוע LT4 V8 בעל הספק של 330 כ"ס ו- 340 ליברות. 100 מכוניות הוקצו לשוק האמריקאי בעוד 6 מכוניות נמכרו לקונים קנדיים. השניים הנותרים היו אבות טיפוס. ה- קמארו LT4 היה הקמארו המהיר ביותר שנבנה במפעל, וגם היקר ביותר שנמקר ב-40,000 דולר. קמארו Z28 דגם Z28 הוא בעל הביצועים הגבוהים של הקמארו אשר כולל מנוע LT1 V8 בעל הספק של 275 כ"ס. 1993 יצא לשיווק. 1994 יצא עם שיפור בתיבת ההילוכים ובהאצה מ-0 ל-100. 1995 יצא עם מנוע חדש. 1996 יצא עם שיפורים קטנים בגלגלים ובגודלם. 1997 יצא עם שינוי בצורה ובפנים. 1998 יצא עם מתיחת פנים, מנוע חדש והספק גדול יותר. 1999 יצא עם שיפור קטן במשקל ובצבעים. 2000 יצא עם מנוע חדש וגלגלים חדשים וגדולים יותר. 2001 יצא עם שיפור בהגדלת ההספק. 2002 סוף יצור. SS SS Z28 Z28 שברולט קמארו שברולט קמארו הדור השישי שברולט קמארו הדור החמישי שברולט קמארו הדור השלישי שברולט קמארו הדור השני שברולט קמארו הדור הראשון אתר האינטרנט הרשמי של שברולט קמארו הדור הרביעי מדיה וקבצים בנושא שברולט קמארו הדור הרביעי בוויקישיתוף שברולט קמארו - היסטוריה web.archive.org/web/20151116201845 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
איתי שמעוני

איתי שמעוני (נולד ב-24 ביוני 1987) הוא פזמונאי ומלחין ישראלי, אשר כתב להיטים רבים עבור אמנים שונים, בהם נועה קירל, יהונתן מרגי ואלה לי להב. שמעוני נולד וגדל בקריית ביאליק, ולמד בקריית החינוך אורט קריית ביאליק. בשנת 2010, החל ללמוד הלחנה באקדמיה למוסיקה ולמחול בירושלים. ב-2015 עבר להתגורר בלוס אנג'לס. נכון ל-2020, הוא מתגורר ברמת גן. שמעוני כתב בשנת 2019 את הלהיט "פאוץ'" של נועה קירל, יחד עם קירל, רון ביטון, ג'ורדי ודורון מדלי, שזכה בתואר "שיר השנה" של מעריב אונליין והגיע למקום ה-14 במצעד הפזמונים העברי השנתי של גלגלצ ווואלה! NEWS. בהמשך השנה, כתב את השיר "מה יהיה" של יהונתן מרגי, יחד עם מרגי, ג'וני גולדשטיין ושי פינטו, מתוך המיני-אלבום הנושא את אותו השם. בשנת 2020, כתב יחד עם ג'ורדי ודורון מדלי שיר נוסף עבור נועה קירל, "אם אתה גבר", שהגיע למקום השני במצעד הרשמי של גלגלצ ולמקום ה-21 במצעד הפזמונים העברי השנתי של התחנה. בהמשך השנה, כתב עבור קירל יחד עם רון ביטון וג'ורדי גם את הלהיט "מיליון דולר", בהשתתפות הראפר שחר סאול, שהגיע למקום הראשון במצעדים השבועיים של מדיה פורסט וגלגלצ ולמקום השני והשלישי בהתאמה במצעדי הפזמונים העבריים השנתיים של כאן גימל וגלגלצ ואף זכה בתואר "שיר השנה" של מאקו. בספטמבר של אותה השנה, כתב עבור קירל ויהונתן מרגי את השיר "אמבולנס", יחד עם מבצעיו, לצד רון ביטון, ג'ורדי וסטטיק. בנובמבר 2020, כתב עבור אלה לי להב את השיר "מה אתה רוצה?", שהגיע למקום הראשון במצעד השבועי של מדיה פורסט. בשנת 2021 כתב את "טיפה" עם שירי מימון. איתי שמעוני, ברשת החברתית פייסבוק איתי שמעוני, ברשת החברתית אינסטגרם איתי שמעוני, באתר MusicBrainz (באנגלית) איתי שמעוני, באתר Genius מיטל שבח, ‏הניצחון הענק של נועה קירל, באתר ‏מאקו‏, 24 ביולי 2019 דודי פטימר, ‏מ"יאסו" ועד "קומסי קומסה": המפיקים והמוזיקאים חושפים את הסודות, באתר מעריב אונליין, 9 באוקטובר 2019 דודי פטימר, ‏המנצחים הגדולים במצעד המוזיקה השנתי של מעריב, באתר מעריב אונליין, 29 בספטמבר 2019 מערכת mako מוזיקה, ‏נועה קירל - אם אתה גבר, באתר ‏מאקו‏, 14 בינואר 2020 ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 מערכת mako מוזיקה, ‏נועה קירל - מיליון דולר (מארחת את שחר סאול), באתר ‏מאקו‏, 9 ביוני 2020 מערכת mako מוזיקה, ‏שיר השנה תש"פ: "מיליון דולר" של נועה קירל, באתר ‏מאקו‏, 17 בספטמבר 2020 מערכת mako מוזיקה, ‏נועה קירל ויהונתן מרגי - אמבולנס, באתר ‏מאקו‏, 2 בספטמבר 2020 רז ישראלי, עומד בציפיות? האזינו לחדש של אלה לי, באתר ישראל היום, 15 בנובמבר 2020
הלן קרמר

הלן קרמר (בגרמנית: Helene Cramer‏; 13 בדצמבר 1844 – 14 באפריל 1916) הייתה ציירת פרחים, נוף ודיוקנאות גרמנית. הלן קרמר הגיעה ממשפחת סוחרים עשירה בהמבורג-אולנהורסט. כמו אחותה, הציירת מולי קרמר, היא החלה את הכשרתה כציירת בשנת 1882 לאחר מות אביהם סזאר קרמר. בתחילת לימודיהן הלן הייתה בת 38. המורים הראשונים של האחיות היו המאייר של המבורג תיאובלד ריפסל וכן הציירים קרל רודק וקרל אוסטרלי. בסוף שנות השמונים של המאה ה-19 הלן קרמר נסעה להאג להתאמן אצל מרגרטה רוזנבאום ויחד עם אחותה אצל צייר הטבע הדומם הבלגי יוג'ין ג'ורס באנטוורפן. ג'ורס לימד אותן באמנות ציור טבע דומם. בשובה להמבורג, הלן קרמר ציירה בעיקר פרחי טבע טבעיים. עבודותיה הוצגו בקביעות בתערוכות גרמניות גדולות, כמו בארמון הזכוכית במינכן ובתערוכות האמנות הגדולות בברלין. בברלין הציגה מספר פעמים בין 1893 ל-1908, תמיד עם אחותה מולי. היא גם הציגה את עבודותיה בארמון לאמנויות יפות ובניין האישה בתערוכה הקולומביאנית העולמית בשנת 1893 בשיקגו, אילינוי, ובשנת 1900 בתערוכת האישה, בארל קורט, לונדון. בשנת 1896 רכש מנהל המוזיאון בהמבורג אלפרד ליכטוורק כמה מתמונותיהן של האחיות קרמר לאוסף התמונות מהמבורג. ליכטוורק, שלעיתים קרובות ביקר בבית האחיות, יצר גם קשר עם חברי מועדון האמנים של המבורג משנת 1897, שכלל בין היתר את ארנסט איטנר, ארתור איליס ופול קייזר. הביקורים של האמנים בביתן, הפך להישג חברתי-אמנותי בתחילת המאה ה-20. מבלי להצטרף למועדון האמנים, האחיות הציגו אחר כך יחד את ציוריהן. הלן קרמר הייתה חברה באיגוד האמנים הצפון-מערב גרמנים, באגודת ברלין לנשים אמניות ובאגודת (נשים) סופרות ואמניות בווינה. הלן קרמר נפטרה בשנת 1916 בשנתה ה-72. גן פורח טבע דומם עם פרחים טבע דומם עם ענבים טבע דומם עם פרחים אדומים מדיה וקבצים בנושא הלן קרמר בוויקישיתוף Discover etcher, lithographer, painter Carl August Heinrich Ferdinand Oesterley, rkd.nl (באנגלית) Glaspalast: Kataloge der Kunstausstellungen im Münchner Glaspalast 1869-1931, www.bayerische-landesbibliothek-online.de German Women Painters: 1893 Exposition--page 1, arcadiasystems.org England) Woman's International Exhibition (1900 : London, Imre Kiralfy, publisher Spottiswoode & Co., Woman's Exhibition, 1900, Earl's Court, London, S.W. : official fine art, historical and general catalogue, 1900
המרכז הגאה בבייג'ינג

המרכז הגאה בבייג'ינג (בסינית: 北京 同志 中心) הוא ארגון ללא מטרות רווח, שהוקם ב-14 בפברואר 2008, והוא מתמקד בקידום זכויות להט"ב בסין. הארגון מספק שירותים ידידותית ללהט"ב ומוקד לאנשים טרנסג'נדרים. ב-2014, סייע המרכז הגאה בבייג'ינג ליאנג טנג, גבר הומו, להכין תיק משפטי נגד מרפאה בצ'ונגצ'ינג שסיפקה לו טיפול המרה שכלל גם טיפול בהלם. המקרה הצליח והוביל גם למנוע החיפוש Baidu להסיר רישומים לטיפול המרה. בפרק הראשון של העונה ה-30 של סדרת התחקירים, Unreported World (אנ') של ערוץ 4, נחשף רשימה של בתי חולים בסין שסיפקו טיפול בהלם. פעילויות אחרות שננקטו על ידי המרכז הגאה בבייג'ינג כללו אירוע שבו צולמו מתנדבים עם כיסויי עיניים וחולצות שעליהן המילים "אני גיי", תוך כדי שהם מבקשים חיבוקים של עוברי אורח למחאה על האיסור המתוכנן של פלטפורמת הרשת החברתית Weibo על תכנים הומוסקסואליים. בנוסף, הם שיתפו פעולה עם הצלם טאו בוטוריני, כדי ליצור דיוקנאות של אנשים להט"בים שחיים בסין. ב-2017, הם עשו סקר בשיתוף פעולה עם אוניברסיטת פקין בנושא בריאות הנפש של הסינים הטרנסג'נדרים. מדיה וקבצים בנושא המרכז הגאה בבייג'ינג בוויקישיתוף אתר האינטרנט הרשמי של המרכז הגאה בבייג'ינג (בסינית מפושטת) אתר האינטרנט הרשמי של המרכז הגאה בבייג'ינג (באנגלית) המרכז הגאה בבייג'ינג, ברשת החברתית פייסבוק המרכז הגאה בבייג'ינג, ברשת החברתית אקס (טוויטר) CNN, Pamela Boykoff, Shen Lu and Serena Dong. "Gay subway proposal an Internet hit in China". CNN. ארכיון מ-2019-06-06. נבדק ב-2020-11-22. "Tsai Center Facilitates Collaborative Research on LGBT-Affirmative Therapy in China". law.yale.edu (באנגלית). ארכיון מ-2019-06-06. נבדק ב-2019-06-06. "National transgender hotline launched in China". China Development Brief (באנגלית אמריקאית). ארכיון מ-2018-08-25. נבדק ב-2019-06-15. Qian, Jinghua (19 במאי 2016). "LGBT Mental Health: Closet Prejudice Remains". Sixth Tone (באנגלית). ארכיון מ-2019-06-06. נבדק ב-2019-06-15. {{cite web}}: (עזרה) Casparis, Lena de (2015-10-08). "Why We All Need To Watch Unreported World: China's Gay Shock Therapy". ELLE (באנגלית בריטית). ארכיון מ-2016-02-19. נבדק ב-2019-06-15. Graham-Harrison, Emma; Connaire, Shaunagh (2015-10-08). "Chinese hospitals still offering gay 'cure' therapy, film reveals". The Guardian (באנגלית בריטית). ISSN 0261-3077. ארכיון מ-2019-05-18. נבדק ב-2019-06-15. "LGBT activists ask strangers for hugs in China protest at Weibo censorship – PinkNews · PinkNews". www.pinknews.co.uk. ארכיון מ-2019-06-06. נבדק ב-2019-06-06. "China's LGBT community treads cautiously amid intolerance". Reuters (באנגלית). 2018-05-21. ארכיון מ-2019-06-06. נבדק ב-2019-06-06. Dickerman, Kenneth (10 באוקטובר 2016). "Poignant portraits show what it's like being LGBT in China". Washington Post. ארכיון מ-2020-11-30. נבדק ב-5 ביוני 2019. {{cite news}}: (עזרה) "China's transgender people deprived of vital medical care, Amnesty says". South China Morning Post (באנגלית). 2019-05-10. ארכיון מ-2019-06-06. נבדק ב-2019-06-06.
מאמאצחיק

מאמאצחיק היא קבוצת פייסבוק ישראלית פרטית לנשים בלבד, העוסקת בהומור טוטאלי על כל גווניו. היא אחת מקהילות הפייסבוק הגדולות והפעילות בישראל. נכון לאוקטובר 2021 מנתה הקבוצה כ-613,304 חברות ונכון לדצמבר 2022 מונה למעלה מ-700,000 נשים מה שהופך אותה לאחת מקבוצות הפייסבוק הגדולות בישראל.[דרוש מקור] מאמאצחיק הוקמה במרץ 2017 על ידי קרן אלאלוף שרעבי ורויטל טודרס, מתוך צורך ורצון לפרוק, לבטא ולשתף בהומור אנקדוטות מצחיקות מחייהן של נשים. לדבריהן, "הקבוצה נולדה מתוך הצורך והרצון לצחוק על כל דבר (כמעט), בחברת נשים מצחיקות שמחפשות לבטא בצורה הומוריסטית כל סיטואציה מהחיים". לקבוצה מקושרים גם אתר אינטרנט, עמוד פייסבוק בעל שם זהה ולו מעל 376,000 עוקבים, וחשבון אינסטגרם ולו כ-258,000 עוקבים (נכון לנובמבר 2020). באוקטובר 2020 הוסרה הקבוצה משרתי פייסבוק ללא התראה מוקדמת למשך כ-36 שעות, והוחזרה לאחר שחברת פייסבוק הבהירה כי מדובר היה בטעות. התכנים שמתפרסמים בקבוצה עוסקים בחייהן של נשים, על שלל ההיבטים שלהם (גירושים, מחלות, אובדן, טיפולים, מיניות, דיכאונות אחרי לידה ועוד), בפן הומוריסטי וללא ביקורת או שיפוטיות, במטרה להוות מרחב בטוח לשיתוף והתמודדות עם סיטואציות שונות. מידי מספר חודשים עולים בקבוצה תכנים חברתיים שמטרתם לעורר מודעות ולהשפיע בנושא מסוים הקשור בנשים. בין היתר הקבוצה לקחה חלק בפרויקט של ניר אלימלך, שמטרתו העלאת המודעות לנושא האלימות במשפחה, ובקמפיין של עמותת "אחת מתשע" לטובת הורדת גיל בדיקת הממוגרפיה מ-50 ל-40 והעלאת מודעות לגילוי מוקדם של סרטן השד. כמו כן, באתר "מאמאצחיק" קיימת רשימה של נשים העוסקות בתמיכה והגנה בנשים הנתקלות באלימות בבית ומוכנות לסייע לחברות הקבוצה. באוקטובר 2019 התארח בקבוצה נשיא המדינה, ראובן ריבלין, והזמין את חברותיה להתארח בסוכתו בבית הנשיא, עם משפחותיהן. בקיץ 2020 לא התאפשר מפגש שכזה עקב התפרצות נגיף הקורונה, וריבלין הזמין את נשות הקבוצה להגיע עם ציורים שהכינו לקיר מחוץ לבית הנשיא, עליו הודבק לוח מיוחד, ולתלות שם את הציורים כחלק מיוזמת "מציירים את זה יחד". בנובמבר 2019 קיימה הקהילה בגבעת ברנר אירוע ראשון מחוץ לפלטפורמה של פייסבוק, בו נכחו כ-650 נשים. אתר האינטרנט הרשמי של מאמאצחיק מאמאצחיק, ברשת החברתית פייסבוק מאמאצחיק, ברשת החברתית אינסטגרם ענת סימן-טוב, ‏"אבא אל תדאג, אמא תמות עוד מעט ונוכל להתחתן", באתר ‏מאקו‏, 26 ביוני 2018 זהר אליה, לא הכל צחוקים: המנהלות של "מאמאצחיק" גם עצובות לפעמים, באתר Xnet‏, 16 ביוני 2019 "האמא של מאמאצחיק", באתר My Ziona, 14 באוגוסט 2019 הדס בשן, "תהיי ביץ' אבל לא כלבה": המוטו של מייסדת קבוצת "מאמאצחיק", את, 4 בנובמבר 2019 הקבוצות שעשו לנו את העשור, ישראל היום, 2 בינואר 2020 הסיפור מאחורי קבוצת הפייסבוק מאמאצחיק – ריאיון עם מייסדות הקבוצה, מתוך ערוץ היוטיוב "מרגישות יופי", 6 בינואר 2020 המחקר שבדק מה עשתה קבוצת מאמאצחיק למודל האימהות, באתר גלובס, 16 בספטמבר 2023 נועה לימונה, במקום להתעסק במה שחשוב, קבוצת "מאמאצחיק" מפנה את האשמה אל הילדים והבעל, באתר הארץ, 21 בספטמבר 2023 דליה בן ארי, מה קרה למאמאצחיק?, באתר את, ‏19 באוקטובר 2020 רעות עוזיאל, ‏קבוצת "מאמאצחיק" בפייסבוק נסגרה בלי אזהרה מוקדמת, באתר ‏מאקו‏, 18 באוקטובר 2020 מתוך עמוד הפייסבוק הרשמי של "מאמאצחיק", ‏9 במאי 2020 מתוך עמוד הפייסבוק הרשמי של "מאמאצחיק", ‏11 באוקטובר 2020 נשים למען נשים, מתוך אתר "מאמאצחיק" איתמר אייכנר, מאמאצחיק את הנשיא, באתר "ידיעות אחרונות", 14 באוקטובר 2019 מתוך עמוד הפייסבוק הרשמי של "מאמאצחיק", ‏17 באוגוסט 2020 מתוך עמוד הפייסבוק הרשמי של "מאמאצחיק", ‏24 בנובמבר 2019